[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "Raag: \"Erik Kivisu\u0308dame\" maailm on peamiselt inspireeritud steampunk-animest"}, {"text_idx": "#000005", "text": "Filmi \"Erik Kivisu\u0308da\" rez\u030cisso\u0308o\u0308r Ilmar Raag u\u0308tles Sirbile antud intervjuus, et kunst kunsti pa\u0308rast pole ta\u0308htis, vaid see on alati vahend millegi u\u0308tlemiseks."}, {"text_idx": "#000006", "text": "Kohtusime Ilmar Raagiga oktoobris, kui Poolas oli just esilinastunud tema uus lastefilm \"Erik Kivisu\u0308da\" ja la\u0308bi saanud Ukraina so\u0303duritele talveks kvaliteetse so\u0303javarustuse soetamise kampaania. Raagi puhul on tegemist u\u0308he Eesti u\u0308hiskondlikult ko\u0303ige aktiivsema filmitegijaga, kes seisab hea nii kunstiliselt julgete taotluste eest filmimaailmas kui ka eetilise perspektiivi eest pa\u0308riselus. Nu\u0308u\u0308d on \"Erik Kivisu\u0308dame\" kinolevisse jo\u0303udmas, Ukrainas kestab aga endiselt so\u0303da."}, {"text_idx": "#000007", "text": "\"Erik Kivisu\u0308da\" on praeguseks esilinastunud kolme riigi laste ees: Poolas \"Ale Kino!\" festivalil Poznan\u0301is septembris, oktoobris Luksemburgis ja nu\u0308u\u0308dsama ka koduse \"Just filmi\" programmis. Kuidas on filmi eri maade publik vastu vo\u0303tnud?"}, {"text_idx": "#000008", "text": "Seda on raske o\u0308elda, sest lastefilmide festivalid on u\u0308pris omapa\u0308rased, eriti kui lapsed ra\u0308a\u0308givad teises keeles kui filmis. Ta\u0308iskasvanutele paistis meie o\u0303udus\u00adfilmistilistika ja to\u0303siste teemade puudutamine va\u0308ga meeldivat, aga Poola lastelt ei ole ma tagasisidet tegelikult saanud."}, {"text_idx": "#000009", "text": "Kui montaaz\u030c oli pooleli ja tegime Eesti lastele katselinastusi, oli tagasiside julgustav. U\u0308ks ku\u0308mneaastane poiss tegi ilmselt ko\u0303ige ko\u0303vema komplimendi, mis ma eales saanud olen, kui u\u0308tles, et \"Erik Kivisu\u0308da\" la\u0308heb tema ko\u0303igi aegade lemmikfilmide nimekirjas teisele kohale \"Terminaator 2\"* ja\u0308rel."}, {"text_idx": "#000011", "text": "Erik on ku\u0308mneaastane introvertne poiss, kes ei julge ega oska oma tunnetest ra\u0308a\u0308kida, ehk tavaline eesti poisslaps. Nagu hea z\u030canrifilm no\u0303uab, on Maria ta\u0308ieliku ekstraverdina vastupidi va\u0308ga aktiivne ja temperamentne. Maria u\u0308ritab oma ema u\u0308les leida ja nad satuvad kogemata koos reisile, mis viib Kahevahelmaailma. See on paik elavate ja surnute maailma vahel."}, {"text_idx": "#000012", "text": "Loodud fantaasiamaailm on va\u0308ga muljetavaldav. Mis sind selle teema puhul inspireeris?"}, {"text_idx": "#000013", "text": "Peamiselt steampunk-anime esteetika, aga ka na\u0308iteks Harry Potteri lood. Selle maailma loomisel oli kaks vo\u0303tmefiguuri, kellele u\u0308tlesin, et kui teile u\u0308ldse elus antakse vabad ka\u0308ed kogu oma fantaasia rakendamiseks, siis just selle filmi juures. Need olid meie soomlasest peakunstnik Kari Kankaanpa\u0308a\u0308 ja eesti kostu\u0308u\u0308mikunstnik Anu Lensment. Nad vajutasid oma to\u0308o\u0308s pedaali ta\u0308iesti po\u0303hja ja mulle see va\u0308ga sobis."}, {"text_idx": "#000014", "text": "Lisaks kunstnikele vastutavad filmi visuaalse maailma eest ka kaks operaatorit Tuomo Hutri ja Ivar Taim, kes aitasid kogu loodud keskkonna la\u0308bi komponeerida ja valgusega ro\u0303huasetused paika sa\u0308ttida."}, {"text_idx": "#000017", "text": "See on su esimene lastefilm rez\u030cisso\u0308o\u0308rina. Sinu tausta juures vo\u0303iks arvata, et teed millalgi so\u0303jafilmi. Kuidas jo\u0303udsid lastefilmini?"}, {"text_idx": "#000018", "text": "Stampvastus oleks, et va\u0308ike poiss on minus alati olemas olnud, mis on selles suhtes ka to\u0303si, et va\u0308hemalt veerand filmidest vo\u0303i raamatutest mu koduses kollektsioonis on kas Jaapani anime, fantaasialood vo\u0303i lastefilmid. Olen na\u0308iteks suur \"Harry Potteri\" fa\u0308nn ja ostsin esimese raamatu juba 1999. aastal. Vist kolmanda osa puhul ka\u0308isin Cannes'is filmifestivali ajal prantsuskeelset raamatut otsimas, sest see to\u0303lgiti prantsuse keelde varem kui eesti keelde."}, {"text_idx": "#000019", "text": "Ma\u0308letan, et ku\u0308mneaastase poisina ei meeldinud mulle u\u0308ldse lihtsakoeliselt moraliseerivad filmid, mis olid tehtud nii, et hoiduda igal juhul laste haavamisest ja hoida nad ta\u0308pselt neis piirides, kus ta\u0308iskasvanud arvavad, et lapsed peaksid olema. Ta\u0308ielikult arvesse vo\u0303tmata, et lapsed on tegelikult nendest raamidest juba ammu va\u0308lja astunud."}, {"text_idx": "#000020", "text": "See ko\u0303lab ku\u0308ll reklaamlausena, aga \"Erik Kivisu\u0308da\" on u\u0308sna selline film, mida ma ise oleksin tahtnud lapsena vaadata."}, {"text_idx": "#000022", "text": "\"Erik Kivisu\u0308dame\" puhul oli meil olemas selge na\u0308gemus, millist filmi me tegema tahame hakata, aga puudus kogemus, kuidas sellist fantaasiafilmi korralikult eelarvestada. Oli va\u0308ga palju tehnilisi eripa\u0308rasid, millele lahenduse leidmisel aitas rahvusvaheline koosto\u0308o\u0308 kaasa. Meile anti ko\u0303igist riikidest ka n-o\u0308 carte blanche, ehk saime to\u0308o\u0308tada parimate professionaalidega, kes vo\u0303tta olid. Ja ko\u0303ik need inimesed, kes tulid meie vo\u0303ttegruppi teistest maadest juurde, lisasid mingit unikaalset kogemust, mis tuli filmile kahtlemata kasuks."}, {"text_idx": "#000023", "text": "Film on va\u0308ga tugevalt meie soome operaatori Tuomo ja peakunstniku Kari na\u0308gu. Meie helirez\u030cisso\u0308o\u0308r on peamiselt Sergei Loznitsaga koosto\u0308o\u0308d tegev vana kooli tegija Vladimir Golovnitski, kes on valgevenelane, aga to\u0308o\u0308tab poliitilistel po\u0303hjustel Leedus. Luksemburgist tuli meile sakslasest monteerija Felix Sorger, kes pani juba esimese montaaz\u030cirea kokku peaaegu nii, nagu film lo\u0303puks ja\u0308igi. Ja tegi seda ilma subtiitriteta ja eesti keelt oskamata. Ning siis veel Ukrainast tulnud arvutivo\u0303lurid."}, {"text_idx": "#000026", "text": "Kui Luksemburg annab meile tootmiseks eelarvesse miljoni, siis kaasneb sellega no\u0303udmine, et va\u0308hemalt pool vo\u0303ttepa\u0308evadest peab filmima seal. Ko\u0303ik laeva siseruumide vo\u0303tted ongi tehtud Luksemburgis ja sealse kunstimeeskonna ehitatud keskkonnas. Nende professionaalne standard oli nii ko\u0303va, et kui mo\u0303istsime, milline hakkab olema meie filmikunstnikuto\u0308o\u0308 norm, millest keegi ei tohi enam allapoole laskuda, saime aru, et kogu meie filmi aura on ta\u0308iesti maailmatasemel."}, {"text_idx": "#000027", "text": "Varem kirjutasid alati ise oma filmide stsenaariumi, aga kaks viimast filmi oled lavastanud kellegi teise kirjutatud materjali po\u0303hjal. Kuidas on rez\u030cisso\u0308o\u0308rina kellegi teise lugu lavastada ja kas see erineb oma stsenaariumi u\u0308lesvo\u0303tmisest?"}, {"text_idx": "#000028", "text": "Mulle sobib kellegagi mo\u0303ttepalli po\u0303rgatada, seeto\u0303ttu on stsenaristide to\u0308o\u0308 oluline. Aga olen ka na\u0308inud, et reaalselt loksub stsenaarium paika alles na\u0308itlejatega proove tehes. Tihtipeale on nii, et mo\u0303ne stseeni funktsioon ei to\u0308o\u0308ta, kui na\u0308itlejad seda ma\u0308ngima hakkavad, ja siis tuleb nendega koos leida lahendus, mis no\u0303uab mo\u0303nikord ka stseeni u\u0308mberkirjutamist. Siis teeme seda na\u0308itlejatega koosto\u0308o\u0308s. Eriti ta\u0308htis on see to\u0308o\u0308s lastega, sest mina ei oska panna neid igasugust teksti usutavalt ra\u0308a\u0308kima. Kui va\u0308lja ei tule, siis hakkame koos otsima, kuidas nad ise loomulikult ka\u0308ituksid vo\u0303i mida mo\u0303nda olukorda sattudes u\u0308tleksid. Nii vo\u0303ivad need stseenid lo\u0303puks pa\u0308ris palju muutuda, aga algne inspiratsioon tuli ikkagi Livia Ulmani ja Andris Feldmanise kirjutatud stsenaariumist. Loodan, et nad ei pane pahaks seda to\u0303lgendust, mille me koos na\u0308itlejatega sinna lisanud oleme."}, {"text_idx": "#000029", "text": "Minu na\u0308gemuses ei ole rez\u030cisso\u0308o\u0308r u\u0308ksnes teostaja, kelle asi on performance ette antud ro\u0308o\u0308bastel a\u0308ra teha, vaid ikkagi oma na\u0308gemusega autor, kes peab protsessi ka\u0308igus u\u0308les leidma selle, mis talle endale huvitav tundub."}, {"text_idx": "#000030", "text": "Kas noored na\u0308itlejad tulid sinu na\u0308gemusega kaasa?"}, {"text_idx": "#000031", "text": "Lastega tuleb nii kaua proove teha, kuni nad unustavad a\u0308ra, et nad kellegi teise teksti ra\u0308a\u0308givad. Ja mul vedas tohutult, et need olid selle filmi jaoks ta\u0308pselt o\u0303iged lapsed, sest nad jo\u0303udsid lo\u0303puks tulemuseni, mida ma na\u0308itlejate puhul ko\u0303ige enam hindan. Selleni, et ra\u0308a\u0308gime mingist stseeniga seotud u\u0308lesandest ning nad teevad seeja\u0308rel veel midagi lisaks, mida ma pole o\u0308elnud. Siis on tunne, et oled leidnud kuldmuna."}, {"text_idx": "#000033", "text": "Ega ma va\u0308ga seda suudagi. See ka\u0308ib lainetena, et kord tundub u\u0308ks ta\u0308htsam ja siis teine. Aga ma ei arva, et kunst kunsti pa\u0308rast on ta\u0308htis. See on alati vahend millegi u\u0308tlemiseks ja kui tegelen praegu Ukrainat abistava mittetulundusu\u0308hingu vo\u0303i vabasektori organisatsiooni to\u0308o\u0308ga, siis ajan tegelikult ikka sama asja. Minu puhul on u\u0308hest ku\u0308ljest tegemist idealismiga, aga tahan na\u0308ha selles idealismis ka paradokse ja vo\u0303ib-olla isegi negatiivseid jooni, mis a\u0308rgitaksid astuma debatti iseendaga."}, {"text_idx": "#000034", "text": "Samasugune vastuolu peegeldub sinu tegevuses strateegilise kommunikatsiooni eksperdi ja filmi\u00adtegijana. Strateegilise kommunikatsiooni puhul peab so\u0303num olema ha\u0308sti selge ja u\u0308heselt arusaadav, aga u\u0308heselt mo\u0303istetav film on midagi meeletult igavat. Kuidas selle vastuolu u\u0308letad?"}, {"text_idx": "#000035", "text": "On u\u0308ks filmitu\u0308u\u0308p, mida ma nimetan Ameerika ajakirjanduslikuks filmiks. Sel juhul ka\u0308sitletakse teemasid nii, nagu ajakirjandusstandard no\u0303uab, see on mo\u0303lemale osapoolele so\u0303na andes vo\u0303i siis brechtlikku vo\u0303o\u0303ristusefekti appi vo\u0303ttes inimest mo\u0303tlema sundides. \"Klass\" (2007) on minu filmidest sellise la\u0308henemise ko\u0303ige selgem na\u0308ide, kus ohvrid muutuvad mo\u0303rvariteks ja tekib vo\u0303rrand ohvrist-mo\u0303rvarist u\u0308hes isikus. Ma soovin, et film ja\u0308taks koha iga inimese mo\u0303tteto\u0308o\u0308le, sest kui kasutada ha\u0308sti selget so\u0303numit lo\u0303puni va\u0308lja, siis ununeb film kiiresti. Psu\u0308hholoogias on ka tuntud Zeigarniku efekt, et ko\u0303ige paremini ja\u0308a\u0308vad meelde pooleli ja\u0308a\u0308nud asjad. Kui vo\u0303imalik, ja\u0308taks ma filme tehes mo\u0303ned asjad natuke lahtiseks."}, {"text_idx": "#000036", "text": "Aga tahaksin tuua va\u0308lja ka teistsuguse eristuse Platoni ja Aristotelese esteetika vahel. Platon u\u0308tleb, et vaadake maailma ja leidke to\u0303de sealt ise u\u0308les. Ko\u0303ik, mida me na\u0308eme, on ju kui varjud koopaseinal, aga tegelikult huvitab meid ikka pa\u0308ike ehk to\u0303de. Ko\u0303lab natuke nagu modernne kunst vo\u0303i arthouse-film, mis paneb peaaegu kogu vastutuse vaatajale, kes peab aru saama, kuhu to\u0303de peidetud on. Aristoteles u\u0308tleb ja\u0308lle teistpidi, et trago\u0308o\u0308dia mo\u0303te on pakkuda u\u0308levate tegudega inimestele eeskuju ja mul on tunne, et on teemasid, mille puhul ma hea meelega va\u0308ljendan oma eeskuju ega ha\u0308bene moralisti hoiakut. Na\u0308iteks \"Klassi\" puhul tundus mulle, et neutraalselt va\u0308givalda na\u0308idata on vale. Moraalne on aga na\u0308idata va\u0308givalla mehhanismi, et see siis hukka mo\u0303ista."}, {"text_idx": "#000038", "text": "\"Erik Kivisu\u0308dames\" peaks see piir peategelaste jaoks tekkima tagasiteel Kahevahelmaailmast koju, sest sealt a\u0308ratuleku tingimus filosoofilises mo\u0303ttes eeldabki na\u0308itamist, et oled elus. Ja me esitamegi ku\u0308simuse, milline on see kriitiline tingimus, mis na\u0308itab, et sa oled elus. Vastus ei ole, et elusolemise tunnuseks on ka\u0308te ja jalgade liigutamine vo\u0303i su\u0308dame tuksumine. \"Erik Kivisu\u0308dame\" moraalne kese peitub lauses, mille Erik u\u0308tleb filmi lo\u0303pus. Pa\u0308riselt oled elus siis, kui saad kellelgi ka\u0308est kinni hoida."}, {"text_idx": "#000039", "text": "Filmis suudavad lapsed peeglisse vaadata, sest nad on siirad ja pole ennast veel elule alla andnud, ta\u0308iskasvanud aga seda ei suuda, sest on oma tegemistesse a\u0308ra lahustunud. Mida sina na\u0308ed, kui peeglisse vaatad?"}, {"text_idx": "#000040", "text": "Oscar Wilde u\u0308tles kunagi midagi sellist, et talle meeldivad naised, kellel on minevikku, ja mehed, kellel on tulevikku. Mina na\u0308en u\u0308ha rohkem seda, mida ma na\u0308ha ei taha, ja praegu pigem ko\u0303ike muud kui iseennast. Aga saab mo\u0303elda ka nii, nagu paljud filmirez\u030cisso\u0308o\u0308rid on mingil hetkel o\u0308elnud: film on teatud mo\u0303ttes enese psu\u0308hhoanalu\u0308u\u0308si vorm ning kui sellest kuskil ko\u0303muajakirjas ra\u0308a\u0308kida, siis see muudab ko\u0303ik ilusad tunded banaalseks, sest see ongi selle meediumi eripa\u0308ra. Aga ka targemates intervjuudes, kus tuleb oma intellektuaalne vo\u0303imekus to\u0308o\u0308le panna, ratsionaliseeritakse tunded kirjeldavate po\u0303hjendustega. Nii et peaaegu ainuke vorm pa\u0308riselt tunnete avaldamiseks on minu puhul filmitegemine."}, {"text_idx": "#000042", "text": "To\u0303si, niimoodi oli jah. Enne seda oli to\u0308o\u0308 televisioonis nii ko\u0303ikeho\u0303lmav, et ei filmi ega riigikaitse aega ei ja\u0308a\u0308nudki. Inimeste omavahelised konfliktid on mind aga alati huvitanud. See on vo\u0303ib-olla seotud sellega, et stsenaristika vo\u0303i dramaturgia teooria on praegu valdavalt konfliktide teooria: meid huvitab eelko\u0303ige eba\u00adtavaline vo\u0303i see, mis va\u0308ljub argiloogikast. Niipea kui hakata vaatama u\u0308hiskonna konflikte filmi kaudu, hakkab neid ka pa\u0308riselt u\u0308hiskonnas paremini na\u0308gema. Nii et vo\u0303ib-olla viisid minu filmide teemad mind ka u\u0308hiskondlikult teravama konfliktitajuni."}, {"text_idx": "#000044", "text": "Mina mo\u0303istan kultuuri eelko\u0303ige antropoloogilises mo\u0303ttes. Nagu u\u0308tles kunagi professor Tulviste oma loengus Tartu u\u0308likoolis, on kultuur viis lahendada oma probleeme. Ma vo\u0303ib-olla laiendaksin kultuuri veel identiteedile ning sellele, et vaimne heaolu on seotud teadmisega, kes me oleme. Arvan, et va\u0308ga suur osa probleeme su\u0308nnib siis, kui kellegi identiteet pannakse mingil viisil kahtluse alla, sest olemuslikult tahab inimene olla lihtsalt tema ise ja muutuda siis, kui ta muutuda tahab, mitte mingi va\u0308lise sunni ajel. Kultuur ongi selline loomulikult kulgev kese ja julgeoleku u\u0308lesanne on tagada inimesele vabadus muutuda iseenese otsuse po\u0303hjal."}, {"text_idx": "#000045", "text": "Ta\u0308navusest Ukraina so\u0303jast alates on Eesti kultuuriinimesed olnud va\u0308ga aktiivsed seisukohavo\u0303tjad julge\u00adolekuku\u0308simustes erinevate algatuste ka\u0308ivitajana. Mulle tundub, et aktiivsemad kui muud valdkonnad."}, {"text_idx": "#000046", "text": "Ma ra\u0308a\u0308giksin kultuuriinimeste asemel pigem loominguinimestest, sest kultuuris oleme ko\u0303ik vo\u0303rdselt osalised. Eks loominguinimese olemuslik u\u0308lesanne ongi ju maailmale reageerida. Marko Ma\u0308etamm u\u0308tles hiljuti Pariisis u\u0308hel konverentsil toredasti: \"Niipea kui algab so\u0303da, hakkavad kunstnikud lilli joonistama.\" See on pa\u0308ris tore mo\u0303te, ja to\u0303si ka, sest loominguga tegelevad inimesed u\u0308ldiselt so\u0303ja peale ei ho\u0303iska ega to\u0303sta pjedestaalile ha\u0308vingut ja va\u0308givalda. Valdav osa meie tehtavast loomingust on suunatud ikkagi elu u\u0308listamisele. Ja maailmas on pandud praegu elu headus, hoolivus ja no\u0303rgema aitamine kahtluse alla ning see, mis toimub, ahistab ra\u0308ngalt keskkonda, kus loomeinimesed on seni to\u0308o\u0308tanud."}, {"text_idx": "#000047", "text": "Sul on film levisse jo\u0303udmas, aga ka\u0308id u\u0308liaktiivselt Ukrainas sealset vo\u0303itlust igal vo\u0303imalikul viisil toetamas. Kuidas mahub Ukraina vabaduse eest seismise ko\u0303rvale see, mida peab tegema u\u0308ks rez\u030cisso\u0308o\u0308r, kelle film on valmis publiku ette minema?"}, {"text_idx": "#000048", "text": "Kui tegemist oleks mingi teistsuguse filmiga, siis oleks tunduvalt keerulisem, aga teatud viisil leian siin praegu u\u0308hisosa. Ma\u0308letan tunnet aprillist vo\u0303i maist, kus teadsin, et peaksin ja\u0308rgmise stsenaariumi vo\u0303i raamatu ette vo\u0303tma ja vaikselt kirjutama hakkama, sest ettevalmistused olid tehtud. U\u0308hta\u0308kki sain aga aru, et ma pole selleks vo\u0303imeline, sest iga natukese aja tagant la\u0308ksin ja\u0308lle lugema uudiseid Ukrainast. Proovisin, kuni mo\u0303istsin, et mingi osa minu identiteedist, mida ma seni polnud eales nii tugevalt tundnud, on niivo\u0303rd a\u0308revil, et ma ei saagi ja\u0308rgmist filmi tegema asuda. U\u0308hest ku\u0308ljest olengi nu\u0308u\u0308d endale o\u0308elnud, et kuni Ukrainas kestab so\u0303da, u\u0308ritan igati anda oma panuse, et see lo\u0303petada. Mis puutub \"Erik Kivisu\u0308damesse\", siis tuli mul meelde, et Tolkien lo\u0303petas \"So\u0303rmuste isanda\" samuti Teise maailmaso\u0303ja ajal. Na\u0308engi oma filmi sellisena, mis ra\u0308a\u0308gib sel keerulisel ajal maailmast loodetavasti viisil, mis annab lootust ega sunni meid ninapidi porri, vaid lubab sammu vo\u0303rra tagasi astuda."}, {"text_idx": "#000049", "text": "Intervjuu on avaldatud lu\u0308hemal kujul esmakordselt inglise keeles ajakirjas Estonian Film."}, {"text_idx": "#000051", "text": "Ilmar Raag: tundsin \"Erik Kivisu\u0308dames\" a\u0308ra vana armastuse fantaasiafilmide vastu"}, {"text_idx": "#000053", "text": "\"Plekktrummi\" ku\u0308laline on tuleval na\u0308dalal Ilmar Raag"}, {"text_idx": "#000055", "text": "Herman Avandi: tahe na\u0308itlejaks saada on alati olnud suur"}, {"text_idx": "#000057", "text": "Kriitik: \"Erik Kivisu\u0308da\" ehmatab lapsed ja vanemad nii a\u0308ra, et nad lihtsalt peavad sellest ra\u0308a\u0308kima"}, {"text_idx": "#000060", "text": "Erki Pa\u0308rnoja: loominguga tegelemine aitab a\u0308ngist vabaneda"}, {"text_idx": "#000061", "text": "Tartus avatakse nelja balti naiskunstniku ru\u0308hmana\u0308itus"}, {"text_idx": "#000067", "text": "Lasteajakiri Ta\u0308heke annab taas va\u0308lja ukrainakeelse erinumbri"}, {"text_idx": "#000069", "text": "Paavo Piik: teatrid on kultuuriministeeriumi suhtes jo\u0303upositsioonil"}, {"text_idx": "#000070", "text": "Aet Laigu: mida sina, naisrez\u030cisso\u0308o\u0308r, meestest ja oma filmist u\u0308ldse tead?"}, {"text_idx": "#000073", "text": "Mati Po\u0303ldre ma\u0308lestuseks: vaata tema ma\u0308rgilisemaid ma\u0308ngu- ja dokfilme"}, {"text_idx": "#000074", "text": "Margit Mutso: Tallinna linnahallis on ruumi isegi rohkem kui ooperiteatril ja filharmoonial vaja"}, {"text_idx": "#000075", "text": "Galerii: Vanemuises algasid lavastuse \"Pisuha\u0308nd 2\" proovid"}, {"text_idx": "#000079", "text": "Muuseum kogub inimeste fotosid ja ma\u0308lestusi Palmse mo\u0303isast"}, {"text_idx": "#000081", "text": "Edetabel. Aasta parimad albumid 2022"}, {"text_idx": "#000082", "text": "Aasta parimad albumid 2022. Isiklikud edetabelid"}, {"text_idx": "#000083", "text": "U\u0308levaade. Aasta parimad lood 2022"}, {"text_idx": "#000088", "text": "Galerii: Vanemuine saatis aasta a\u0308ra traditsioonilise aastalo\u0303puballiga"}]